משרד עורכי דין ונוטריון יהודית אהרוני מעניק ללקוחותיו שירות משפטי מקצועי ומתמחה בדיני משפחה ודיני מקרקעין. עו"ד אהרוני, מייסדת המשרד, הינה עורכת דין, נוטריון ומגשרת, בעלת ניסיון של למעלה מ-11 שנה בייצוג לקוחות פרטיים ועסקיים.
למשרדנו ניסיון עשיר בייצוג בעסקאות מקרקעין לרבות בפרויקטים מורכבים כגון עסקאות קומבינציה, פירוק שיתוף, הסכמי מכר מקרקעין דהיינו רכישה, מכירה, השכרה ועוד. המשרד חרט על דגלו ללוות את הלקוח החל מהשלבים הראשונים ביותר של ניהול מו"מ ועד להשלמת העסקה באופן המיטבי ורישומה בטאבו. משרדנו מייצג לקוחותיו בכל הערכאות והטריבונלים ומספק ייעוץ משפטי והכוונה בזמינות מרבית. עו"ד אהרוני חברה בוועדת מקרקעין של לשכת עורכי הדין.
משרד עורכי דין יהודית אהרוני מעניק ייעוץ משפטי בסוגיות הנוגעות לדיני משפחה לרבות גירושין, מזונות, משמורת, בקשה לאפוטרופוס, תביעת אהבות, חלוקת רכוש, פירוק שיתוף, ידועים בציבור, הסכמי ממון, הסכמי גירושין, התרת נישואין (כאשר אחד מבני הזוג אינו יהודי), צו הגנה, צו נגד הטרדה מאיימת, צו עיכוב יציאה מהארץ, צוואות, ירושות, עיזבונות ועוד.
היות שעו"ד אהרוני הינה בעלת רישיון נוטריון, המשרד מספק ללקוחותיו גם מענה באפיק זה (כגון בעריכת הסכמי ממון לפני חתונה). בנוסף לעורכת הדין אהרוני תעודת מגשרת בגישור משפחתי והמשרד מסייע בהליכי גישור במשפחה ליישוב סכסוכים (לרבות נוכח החוק החדש).
בייצוג לקוחות בדיני משפחה המשרד דוגל בפתרונות בהסכמה ומשתדל להוביל לפתירת המחלוקת מחוץ לכותלי בית המשפט ובדרכי נועם. עם זאת, המשרד נכון כמובן לעמוד לצד לקוחותיו בכל הטריבונלים והערכאות המשפטיות במידת הצורך.
לצד תחומי העיסוק המרכזיים (מקרקעין ודיני משפחה), משרד עורכי דין יהודית אהרוני מספק שירותים משפטיים נוספים בתחומים כגון תביעות אזרחיות, תביעות קטנות ועוד.